Carl Djerassi

Carl Djerassi (29. lokakuuta 1923 Wien, Itävalta – 30. tammikuuta 2015 San Francisco, Kalifornia, Yhdysvallat) oli kemisti ja näytelmäkirjailija, joka tunnetaan suun kautta otettavan ehkäisypillerin keksimiseen johtaneesta tutkimustyöstä. Djerassi syntyi Wienissä juutalaiseen perheeseen, jonka isä oli lähtöisin Bulgariasta. Hän muutti 1938 Bulgariaan turvaan natsien vainolta. Vuonna 1939 hän muutti Yhdysvaltoihin. Hän suoritti 1942 alemman korkeakoulututkinnon Kenyon Collegessa ja väitteli Wisconsinin yliopistossa filosofian tohtoriksi 1945. Vuosina 1959–2002 hän toimi kemian professorina Stanfordin yliopistossa. Hänet valittiin 1978 kansalliseen keksijöiden museon (National Inventors Hall of Fame) arvovaltaiseen joukkoon.Laajennettu henkilöhistoria Djerassi keksi yhdessä meksikolaisen Luis E. Miramontesin ja unkarilaisen George Rosenkranzin kanssa synteettisen progesteronin joka, toisin kuin luonnollinen progesteroni, tehoaa suun kautta otettuna ja on huomattavasti voimakkaampi kuin luonnollinen hormoni.Inventors, About.com Hänen ehkäisyvalmisteen kehittelyä koskevia valmistelujaan avustivat Gregory Pincus, John Rock ja Min-Cheuh Chang. Djerassi muistuttaa, että kun hän aloitti työn progesteronin kehittämiseksi, hänellä ei alun perin ollut mielessä syntyvyyden säännöstely. ”Emme edes hurjimmissa unelmissa … osanneet kuvitella sellaista.”Carl Djerassi: Renaissance Scientist Par Excellence Silti häneen viitataan ehkäisypillerin isänä. Djerassi ennakoi ehkäisypillerin yhteiskunnallisia vaikutuksia. Hän huomasi sen suuret vaikutukset miehen ja naisen välisessä sosiaalisessa kanssakäymisessä suvunjatkamisen sosiobiologian kautta. Hän uskoi, että sillä olisi suuremmat sosiaaliset vaikutukset miehille kuin naisille, ja kutsui vaikutuksia miesten ”feminisaatioksi”, millä hän viittasi lakien ja yhteiskunnan arvojen muuttumiseen yhteiskunnassa yleensä naisille myönteisemmäksi. Djerassi kirjoitti romaanin Cantor’s Dilemma, joka nostaa esille nykyaikaisen tieteellisen tutkimuksen etiikkaa päähenkilön tohtori Cantorin kautta. Hän on saanut Wolfin palkinnon kemiassa vuonna 1978. == Teokset == === Tietokirjallisuus === * Optical Rotatory Dispersion, 1960 * The Politics of Contraception, 1981 * Steroids Made it Possible (Profiles, Pathways, and Dreams), 1990 (omaelämäkerta) * The Pill, Pygmy Chimps, and Degas Horse, Basic Books, 1992 (omaelämäkerta) * From the Lab into The World: A Pill for People, Pets, and Bugs, American Chemical Society, 1994 * Paul Klee: Masterpieces of the Djerassi Collection, (toim.), Prestel Publishing, 2002 * This Mans Pill: Reflections on the 50th Birthday of the Pill , Oxford University Press, USA, 2004 (muistelmat) === Kaunokirjallisuus === * Futurist and Other Stories, Macdonald, 1989 * The Clock Runs Backwards, Story Line Press, 1991 * Marx, Deceased, University of Georgia Press, 1996 === Science- in-fiction === * Cantors Dilemma, Penguin, 1989 * The Bourbaki Gambit, Penguin, 1994 * Menachems Seed, Penguin, 1996 * NO, Penguin, 1998 === Näytelmiä === * An Immaculate Misconception: Sex in an Age of Mechanical Reproduction, 2000, ** L.A. Theatre Works, 2004 * Oxygen, Wiley-VCH, (C. D. ja Roald Hoffmann) 2001 * Newtons Darkness: Two Dramatic Views, (C. D. ja David Pinner), 2004 == Lähteet == * Kirjallinen tuotanto === Viitteet === == Aiheesta muualla == * Djerassin oma sivusto * Djerassi Turun Sanomien haastattelussa (archive.org) * haastattelu Austriantimes.at * Artikkeli der Standardissa Luokka:Yhdysvaltalaiset kemistit Luokka:Yhdysvaltalaiset kirjailijat Luokka:Vuonna 1923 syntyneet Luokka:Vuonna 2015 kuolleet